62017TJ0540_INF
Sentenza tal-Qorti Ġenerali (Is-Sitt Awla) tas-6 ta’ Ġunju 2019 – BEI vs Is-Sirja
(Kawża T‑540/17)
“Klawżola ta’ arbitraġġ - Ftehim ta’ Self ‘Electricity Distribution Project’ Nru 20948 - Nuqqas ta’ eżekuzzjoni tal-ftehim - Rimbors tas-somom antiċipati - Interessi moratorji - Proċedura fil-kontumaċja”
1.
Proċedura ġudizzjarja – Kawża mressqa quddiem il-Qorti Ġenerali abbażi ta’ klawżola ta’ arbitraġġ – Ftehim ta’ self konkluż mill-Bank Ewropew tal-Investiment mas-Sirja – Ġurisdizzjoni tal-Qorti Ġenerali ddefinita mill-Artikoli 256 u 272 TFUE, u l-klawżola ta’ arbitraġġ
(Artikoli 256(1) u 272 TFUE)
(ara l-punti 16, 17)
2.
Proċedura ġudizzjarja – Kawża mressqa quddiem il-Qorti Ġenerali abbażi ta’ klawżola ta’ arbitraġġ – Ftehim ta’ self konkluż mill-Bank Ewropew tal-Investiment mas-Sirja – Nuqqas tas-Sirja li twettaq l-obbligi kuntrattwali tagħha – Surroga tal-Unjoni fid-drittijiet tal-Bank – Rikors ippreżentat mill-Bank f’isem l-Unjoni – Ammissibbiltà – Rikors ippreżentat mill-Bank f’ismu stess – Inammissibbiltà – Assenza ta’ interess ġuridiku
(Artikoli 256(1) u 272 TFUE)
(ara l-punti 21 sa 30)
3.
Proċedura ġudizzjarja – Rikors promotur – Rekwiżiti formali – Identifikazzjoni tas-suġġett tat-tilwima – Espożizzjoni sommarja tal-motivi invokati – Rikors intiż sabiex jikseb, fil-kuntest ta’ ftehim ta’ self, il-kundanna għal ħlas ta’ partijiet eventwali li jaslu wara d-data tar-rikors – Ċirkustanzi ipotetiċi li għadhom ma seħħewx – Inammissibbiltà
[Regoli tal-Proċedura tal-Qorti Ġenerali, Artikolu 76(d)]
(ara l-punti 32 sa 36)
Suġġett
Talba bbażata fuq l-Atikolu 272 TFUE u intiża sabiex ir-Repubblika Għarbija Sirjana tiġi kkundannata tirrimborsa s-somom dovuti fil-kuntest tal-Ftehim ta’ Self “Electricity Distribution Project” Nru 20948, flimkien mal-interessi moratorji.
Dispożittiv
1)
Ir-Repubblika Għarbija Sirjana hija kkundannata tirrimborsa lill-Unjoni Ewropea, irrappreżentata mill-Bank Ewropew tal-Investiment (BEI), is-somma ta’ EUR 52 657 141.77.
2)
Għandhom jitħallsu interessi moratorji fuq l-ammonti prinċipali u fuq l-interessi kuntrattwali, ikkalkolati skont il-metodu previst mill-Artikolu 3(2) tal-Ftehim ta’ Self “Electricity Distribution Project” Nru 20948, konkluż bejn il-BEI u r-Repubblika Għarbija Sirjana fil-5 ta’ Frar 2001 u emendat permezz ta’ ittri tat-3 ta’ Ottubru 2003, tat-28 ta’ Frar 2006, tad-9 ta’ Mejju u tat-8 ta’ Ottubru 2007, mid-9 ta’ Awwissu 2017 sad-data tal-ħlas.
3)
Il-kumplament tar-rikors huwa miċħud.
4)
Ir-Repubblika Għarbija Sirjana hija kkundannata għall-ispejjeż.